《神泉道中寄李道明》
宋代·李新

野鸟啼春稍沉空，马蹄何故万山中。
树连土雨微茫绿，花入麦秋零乱红。
北阮不知贫气味，谪仙元有旧家风。
正须洗出青青目，看取新来塞上翁。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。